stanford-oval/wikipedia huggingface dataset:
ขบวนการ 5 จอมพิฆาต โกเรนเจอร์
เรื่องย่อ

เมื่อความสงบสุขของโลกถูกคุกคามด้วยกองทัพกางเขนดำ ดังนั้น ทางสมาพันธ์นานาชาติจึงได้จัดตั้ง กองกำลัง “EAGLE” (EArth Guard LEague) ขึ้นเพื่อต่อกรกับการคุกคามอันแสนร้ายกาจนั้น ซึ่งได้กระจายอยู่ตามบล็อกต่างๆทั่วโลก และบล็อกที่ใหญ่ที่สุดแห่งหนึ่งนั้นก็คือ ญี่ปุ่นนั้นเอง กองทัพกางเขนดำที่แสนน่าสพรึงกลัว ได้ขนทัพ พร้อมกับได้ส่ง หุ่นดัดแปลงทีแข็งแกร่งที่สุด บุกเข้าโจมตีกองกำลังอีเกิ้ล สาขาญี่ปุ่น โดยส่งหน้ากากทองคำโจมตีฐานคันโต หน้ากากนักรบโจมตีฐานโทโฮคุ หน้ากากทองแดงโจมตีฐานคิวชู หน้ากากหยกโจมตีฐานฮอกไกโด และหน้ากากแก๊สพิษโจมตีฐานโอซาก้า ตลอดทางกองทัพกางเขนดำได้ทำการเข่นฆ่าทุกคนที่ต่อต้าน แต่ทว่า ได้มีหนุ่มสาว 5 คนได้รอดชีวิตราวกับปาฏิหาร ทำให้ทั้ง5 คนนั้นได้ปฏิญาณตนว่า จะกำจัดและล้างแค้นพวกกองทัพกางเขนดำให้จงได้ จากนั้นพวกเขาได้รับชุดปฏิบัติการที่แสนล้ำสมัย พร้อมด้วยอาวุธพิเศษที่ได้พัฒนาและผลิตขึ้นด้วยองค์กร อีเกิ้ล เพื่อเข้าห้ำหั่นกับเหล่ากองทัพกางเขนดำและปกป้องสันติสุขของโลกสืบไป
อาวุธของโกเรนเจอร์

นิว เรดบิวท์ (ニューレッドビュート)
อัลตร้า บลูเชอร์รี่ (ウルトラブルーチェリー)
นิว มิโดบูมเมอร์แรง (ニューミドメラン)
ยานพาหนะของโกเรนเจอร์

ใน โกเรนเจอร์ จะมีพาหนะหลายรูปแบบ และใช้ในวัตถุประสงค์ที่ต่างกัน เช่น
กองทัพกางเขนดำ

กองทัพไซบอร์กก่อการร้ายระดับโลกมีเป้าหมายที่จะยึดครองโลกและทำให้มนุษย์สูญพันธุ์ โดยผู้นำคือ ผู้บัญชาการแห่งกองทัพกางเขนดำ พวกมันใช้เทคโนโลยีล้ำสมัยและเหล่าไซบอร์กเพื่อโจมตีหน่วย EAGLE และ โกเรนเจอร์
ถึงจะกำจัดแม็กม่าลงได้
แหล่งข้อมูลอื่น

Super-Sentai.net เก็บถาวร 2021-06-12 ที่ เวย์แบ็กแมชชีน (ญี่ปุ่น)
สวนอาหารบานใจ

| สวนอาหารบานใจ |
| --- | --- |
ประเภท: ละครโทรทัศน์
สร้างโดย: บริษัท โชอิง จำกัด
กำกับโดย: กรเอก วงษ์ชื่น/ชัชวาลย์ คล้องช้าง
แสดงนำ: วัชรบูล ลี้สุวรรณ อัญรินทร์ ธีราธนันพัฒน์
ภาษาต้นฉบับ:  ภาษาไทย
จำนวนตอน: 64 ตอน
การผลิต
ผู้อำนวยการผลิต: ประยูร วงษ์ชื่น
สถานที่ถ่ายทำ:  ประเทศไทย
ความยาวตอน: 40 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 3 กันยายน พ.ศ. 2555 – 29 พฤศจิกายน พ.ศ. 2555
สวนอาหารบานใจ เป็นละครโทรทัศน์ไทย แนวคอเมดี้ สร้างครั้งแรกปี พ.ศ. 2555 บทประพันธ์โดย นันทนา วีระชน นำแสดงโดย วัชรบูล ลี้สุวรรณ, อัญรินทร์ ธีราธนันพัฒน์  และนักแสดงอีกคับคั่ง ผลิตโดย บริษัท โชอิง จำกัด ออกอากาศทาง ช่อง 7 สี
ข้อมูลทั่วไป

บทประพันธ์โดย : นันทนา วีระชน
บทโทรทัศน์โดย : ชารวีย์ ศิรินันท์
กำกับการแสดงโดย : กรเอก วงษ์ชื่น/ชัชวาลย์ คล้องช้าง
ควบคุมการผลิตโดย ประยูร วงษ์ชื่น
ผลิตโดย : บริษัท โชอิง จำกัด
ออกอากาศครั้งแรก วันที่ 3 กันยายน 2555 – 29 พฤศจิกายน 2555 ทุกวันจันทร์ - วันศุกร์ เวลา 18.00 น. ทางช่อง 7 สี
เรื่องย่อ

กำนันบุรุษชาติ (โน๊ต วัชรบูลย์ ลี้สุวรรณ) กำนันหนุ่มรุ่นใหม่นักพัฒนา แห่งตำบลทางเสือผ่าน ผู้ที่มีความมุ่งมั่นที่จะพัฒนาท้องถิ่นตามอุดมการณ์เดียวกับบิดา ซึ่งได้เสียชีวิตไปแล้ว และได้ทิ้งมรดกไว้ให้บุรุษชาติมากมาย ทำให้กำนันบุรุษชาติตกเป็นที่หมายปองของบรรดาสาวน้อย สาวใหญ่ ลามไปจนถึงบรรดาแม่หม้ายทั้งหลายในตำบล
บานใจ (ทับทิม อัญรินทร์ ธีราธนันพัฒน์) สาวแก่นแก้ว ก๋ากั่นเกินวัย มีบุคลิกห้าวหาญคล้ายผู้ชาย จบการศึกษาจากสถาบันอาชีวศึกษา ด้านเครื่องยนต์ มีความใฝ่ฝันอยากเป็นเจ้าของอู่ซ่อมรถไถนา มีเบื๊อก (โบกัส ธีระธันญ์ ขจรชัยเดชาวัฒน์) น้องชายตัวแสบที่คอยช่วยเหลือ และตามร่วมวีรกรรมพิทักษ์ความถูกต้องให้เกิดขึ้นในตำบลทางเสือผ่าน บานใจไม่ถูกกับ นายดั้ง (เขต ธาราเขต เพ็ชรสุกใส) ลูกชายหัวแก้วหัวแหวนของ ผู้ใหญ่บ้านยมโดย (หมู กลศ อัทธเสรี) นายดั้งชอบตั้งตัวเป็นนักเลงใหญ่ประจำท้องถิ่น บานใจกับนายดั้ง ไปบังเอิญเจอกันที่ร้านอาหารสร้อยสวรรค์ โดยมี สร้อยสวรรค์ (เมษ์ บัณฑิตา ฐานวิเศษ) เป็นเจ้าของ ทั้งสองเผชิญหน้ากันแบบไม่มีใครยอมใคร เวลาไม่นานทั้งบานใจและนายดั้งได้สร้างความพังพินาศให้แก่ร้านอาหารสร้อยสวรรค์ สร้อยสวรรค์โมโหมาก สั่งให้ นายแหว่ง (ปราบ ยุทธพิชัย) ตามไปเรียกเก็บค่าเสียหาย จากนางเบิก (ต้อม รัชนีกรณ์ พันธ์มณี) ผู้เป็นแม่และ นายห้อย (จิ๊บ เฉลิมพร) ผู้เป็นพ่อ ประเมินค่าความเสียหายนับแสน พ่อแม่ของบานใจแทบเป็นลมเมื่อรู้เรื่องวีรกรรมที่เบื๊อกกับบานใจไปก่อขึ้น
แต่ด้วยความมุ่งมั่นตั้งใจจริงของบานใจ อีกทั้งแนวคิดด้านการปรุงอาหารไทยอันเลิศรส เสริมด้วยสมุนไพรที่ถือเป็นองค์ประกอบในการปรุงอาหาร เพื่อสุขภาพอย่างหลากหลาย จนเป็นที่รู้จักโด่งดังไปทั่ว ทั้งแนวการบริหารสวนอาหารที่แปลกแหวกแนวไม่เหมือนใคร ทำให้กำนันบุรุษชาติ ได้กลายมาเป็นแขกประจำของสวนอาหารอย่างไม่รู้ตัว กำนันหนุ่มนักพัฒนาผู้มีแบบแผนในการทำงานและการใช้ชีวิต ที่พร้อมอุทิศให้กับลูกบ้านเพื่อมุ่งพัฒนาตำบลของตนให้มีความเจริญ มีอาชีพทำมาหากินไม่เป็นหนี้ และสามารถใช้ชีวิตได้อย่างพอเพียง แต่ชีวิตทุกย่างก้าวไม่ได้โรยด้วยกลีบกุหลาบ หรือเพราะเหตุผลใดที่เกินจะคาดเดา เมื่อได้มาพบกับเจ้าของสวนอาหารบานใจ ทำให้กำนันบุรุษชาติที่เป็นนักวางแผนชั้นยอด ต้องมาคิดวางแผนเรื่องหัวใจของตัวเองเพื่อพิชิตหัวใจหญิงสาวอย่างบานใจ และตัวบานใจเองผู้รับหน้าที่เป็นผู้บริหารสวนอาหารจะสามารถบริหารหัวใจตัวเองได้หรือไม่
รายชื่อนักแสดง

วัชรบูล ลี้สุวรรณ แสดงเป็น กำนัน บุรุษชาติ
อัญรินทร์ ธีราธนันพัฒน์ แสดงเป็น บราลี (บานใจ)
ธาราเขต เพ็ชร์สุกใส แสดงเป็น ดั่งศิลา (ดั้ง)
บัณฑิตา ฐานวิเศษ แสดงเป็น สร้อยสวรรค์
ธีระธันญ์ ขจรชัยเดชาวัฒน์ แสดงเป็น ปรีชา (เบื๊อก)
เหมวรรษ นิตยารส แสดงเป็น ขลุ่ย
เฉลิมพร พุ่มพันธ์วงศ์ แสดงเป็น ห้อย
รัชนีกร พันธ์มณี แสดงเป็น เบิก
ศรศิลป์ มณีวรรณ แสดงเป็น หวานแหวว
ปัทมา ปานทอง แสดงเป็น คุณนายรื่นฤดี
ปราบ ยุทธพิชัย แสดงเป็น แหว่ง
ประถมาภรณ์ รัตนภักดี แสดงเป็น แรมจันทร์
ด.ญ.ชวัลรัตน์ เจนจิตรานนท์ แสดงเป็น หนูจ๋า
เพลงประกอบละคร

เพลง สวนอาหารบานใจ ร้องโดย อัญรินทร์ ธีราธนันพัฒน์
เพลง ขอบคุณค่ะ ร้องโดย อัญรินทร์ ธีราธนันพัฒน์
เพลง เพิ่งรู้ใจเรา ร้องโดย อัญรินทร์ ธีราธนันพัฒน์
เพลง น้ำพริก ร้องโดย อัญรินทร์ ธีราธนันพัฒน์, ประถมาภรณ์ รัตนภักดี, กรุณา มอริส
เพลง อยากได้ ร้องโดย ประถมาภรณ์ รัตนภักดี
แหล่งข้อมูลอื่น

ทับทิม เผยเคล็ดลับใน “สวนอาหารบานใจ”
สวนอาหารบานใจ เก็บถาวร 2022-05-25 ที่ เวย์แบ็กแมชชีน
จอแก้ว:เรื่องย่อ'สวนอาหารบานใจ' คมชัดลึก
https://www.siamzone.com/drama/567
บุคคลที่เกิดในปี พ.ศ. 2526

ด้านล่างนี้เป็นบุคคลที่เกิดในปี พ.ศ. 2526
มกราคม

6 มกราคม – ภานุพล เอกเพชร นักร้องและพิธีกรชาวไทย
12 มกราคม – พินทุ์สุดา ตันไพเราะห์ นักแสดงและนางแบบชาวไทย
19 มกราคม – อุทาดะ ฮิคารุ นักร้องและนักประพันธ์เพลงชาวญี่ปุ่น
20 มกราคม – มาริ ยางูจิ นักร้องชาวญี่ปุ่น
24 มกราคม
นภัสสร สุวรรณานนท์ นักร้องชาวไทย
ณัฐ ศักดาทร นักร้องชาวไทย
27 มกราคม – กิรตรา พรหมสาขา ณ สกลนคร นักร้องชาวไทย
30 มกราคม
เอกพงศ์ จงเกษกรณ์ นักแสดงชาวไทย
เอวิตรา ศิระศาสตร์ นักแสดงหญิงชาวไทย
กุมภาพันธ์

1 กุมภาพันธ์ - ซาร่า มาลากุล เลน นักแสดงหญิง/นางแบบชาวไทย
7 กุมภาพันธ์
พัฒนพล มินทะขิน นักร้อง , นักแสดง และพิธีกรชายชาวไทย
ณรินทร์ทิพย์ ท้าวเพชรคง (ฟิล์ม ณรินทร์ทิพย์ อาร์ สยาม) นักร้องหญิงชาวไทย
22 กุมภาพันธ์ - พิชญทัฬห์ จันทร์พุฒ ผู้ประกาศข่าวรายการเรื่องเล่าเช้านี้
26 กุมภาพันธ์ - จักรีวัชร วิวัชรวงศ์ พระราชโอรสพระองค์ที่ 3 ใน สมเด็จพระเจ้าอยู่หัวมหาวชิราลงกรณ บดินทรเทพยวรางกูร กับ สุจาริณี วิวัชรวงศ์
มีนาคม

8 มีนาคม – ณรงค์ บุญจันทร์ (ซัดดัม เกียรติยงยุทธ) นักมวยชาวไทย
24 มีนาคม - วิลาวรรณ นวลพุ่ม (อันดา อาร์ สยาม) นักร้องลูกทุ่งหญิงชาวไทย
27 มีนาคม – หญิงลี ศรีจุมพล นักร้องลูกทุ่งหญิงชาวไทย
เมษายน

4 เมษายน – มนัสนันท์ พันเลิศวงศ์สกุล นักแสดงชาวไทย
5 เมษายน – ลักขณา วัธนวงส์ศิริ (อุ้ม) นักแสดงหญิงชาวไทย
26 เมษายน – ศิริพร ทวีสุข (แซมซั่น ส.ศิริพร) นักมวยสากลชาวไทย
พฤษภาคม

5 พฤษภาคม
ภานุพงศ์ วราเอกศิริ นักร้อง และนักแสดงชาวไทย
เฮนรี แควิลล์ นักแสดงชาวอังกฤษ
7 พฤษภาคม – เกียรติกมล ล่าทา นักร้อง และนักแสดงชาวไทย
12 พฤษภาคม – ชลธิชา ทองแดง นักร้องลูกทุ่งหญิง และนักแสดงชาวไทย
15 พฤษภาคม – ธีรดา รัตตะกุญชร นักร้อง และนักแสดงชาวไทย
17 พฤษภาคม – ตั๊กแตน ชลดา นักร้องลูกทุ่งหญิง และนักแสดงชาวไทย
19 พฤษภาคม – รฐา โพธิ์งาม นักร้อง และนักแสดงชาวไทย
23 พฤษภาคม – ณัฐวัฒน์ เปล่งศิริวัธน์ นักแสดงชาวไทย
28 พฤษภาคม – สตีฟ ครอเนิน นักฟุตบอลชายชาวอเมริกัน
31 พฤษภาคม – มานิดา เรืองศรี นักร้อง และนักแสดงชาวไทย
มิถุนายน

1 มิถุนายน – พีรพล เอื้ออารียกูล พิธีกรชาวไทย
3 มิถุนายน – พิมลรัตน์ พิศลยบุตร (กบ) นักแสดงหญิงชาวไทย
4 มิถุนายน
เอ็มมานูเอล เอบูเอ นักฟุตบอลชาวโกตดิวัวร์
ไป่ จิง นักแสดงชาวจีน (เสียชีวิต 28 กุมภาพันธ์ พ.ศ. 2555)
8 มิถุนายน – คิม ไคลจ์สเตอร์ส นักเทนนิสหญิงชาวเบลเยียม
11 มิถุนายน – วรัทยา นิลคูหา (จุ๋ย) นักแสดงหญิงชาวไทย
14 มิถุนายน – เบ็บปุ อายุมิ นักแสดงหญิงชาวญี่ปุ่น
กรกฎาคม

1 กรกฎาคม – อีทึก นักร้องชาวเกาหลี
7 กรกฎาคม – ลิมอึนคยอง นักแสดงชาวเกาหลี
10 กรกฎาคม – ฮีช็อล นักร้องชาวเกาหลี
22 กรกฎาคม – พศิน ศรีธรรม นักแสดงชาวไทย
สิงหาคม

6 สิงหาคม – โรบิน ฟาน เพอร์ซี นักฟุตบอลชาวดัตช์
16 สิงหาคม – คุณพุ่ม เจนเซ่น พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี (ถึงแก่อนิจกรรม 26 ธันวาคม พ.ศ. 2547)
18 สิงหาคม – รัสมี เวระนะ นักร้องและนักแต่งเพลงชาวไทย
20 สิงหาคม – แอนดรูว์ การ์ฟิลด์ นักแสดงชายชาวอังกฤษ-อเมริกัน
24 สิงหาคม – กัลยกร นาคสมภพ นักร้องและนักแสดงชาวไทย
26 สิงหาคม – จรัญ แซ่หว่าง (สาริกาเล็ก อ.เอกรินทร์) นักมวยชาวไทย
28 สิงหาคม - คณิตกุล เนตรบุตร นักร้องชาวไทย
กันยายน

10 กันยายน - วนิดา เติมธนาภรณ์ (กิ๊บซี่ เกิร์ลลี่ เบอร์รี่) นักแสดงและนักร้องหญิงชาวไทย
11 กันยายน - ธัณย์สิตา สุวัชราธนากิตติ์ นักแสดงชาวไทย
18 กันยายน - ฉันทวิชช์ ธนะเสวี นักแสดงชาวไทย
23 กันยายน - เอกพันธ์ อินทเสน นักฟุตบอลชาวไทย
ตุลาคม

3 ตุลาคม – ชมพูนุช ปิยธรรมชัย นักแสดงชาวไทย
10 ตุลาคม – เพชรตาปี ปิ่นสินชัย นักมวยสากลชาวไทย
20 ตุลาคม – จรีนา สิริสิงห นักร้องและนางแบบชาวไทย
24 ตุลาคม – รุจนา อุทัยวรรณ์ นักร้องชาวไทย
พฤศจิกายน

8 พฤศจิกายน – แคท ชูบ พิธีกรชาวอังกฤษ
9 พฤศจิกายน – ปลื้มจิตร์ ถินขาว อดีตนักกีฬาวอลเลย์บอลหญิงทีมชาติไทย
21 พฤศจิกายน – ธนิยา อำมฤตโชติ นักแสดงชาวไทย
27 พฤศจิกายน – อาณัตพล ศิริชุมแสง นักแสดงชาวไทย
29 พฤศจิกายน – พริมรตา เดชอุดม นักแสดงชาวไทย
ธันวาคม

8 ธันวาคม – สรวิชญ์ สุบุญ นักแสดง พิธีกร และแพทย์ทหารชาวไทย
20 ธันวาคม – นันทิตา ฆัมภิรานนท์ นักร้อง และนักแสดงชาวไทย
31 ธันวาคม – ซายากะ อิจิอิ นักร้องชาวญี่ปุ่น
ดูเพิ่ม

บุคคลที่เกิดในปี พ.ศ. 2530
บุคคลที่เกิดในปี พ.ศ. 2529
บุคคลที่เกิดในปี พ.ศ. 2527
บุคคลที่เกิดในปี พ.ศ. 2525
บุคคลที่เกิดในปี พ.ศ. 2524
บุคคลที่เกิดในปี พ.ศ. 2523
บุคคลที่เกิดในปี พ.ศ. 2522
บุคคลที่เกิดในปี พ.ศ. 2521
อิมางาวะ โยชิโมโตะ

| อิมางาวะ โยชิโมโตะ |
| --- | --- |
今川 義元


หัวหน้าตระกูลอิมางาวะ
ดำรงตำแหน่ง 1536–1560
ก่อนหน้า: อิมางาวะ อูจิเทรุ
ถัดไป: อิมางาวะ อูจิซาเนะ
 
ข้อมูลส่วนบุคคล
เกิด: โยซากิมารุ 1519 ซุมปุ, แคว้นซูรูงะ, ญี่ปุ่น
เสียชีวิต: 12 มิถุนายน ค.ศ. 1560(1560-06-12) (40–41 ปี) เด็งงาคูฮาซามะ, แคว้นโอวาริ, ญี่ปุ่น
คู่สมรส: จูเค-อิน
บุตร: 5, รวมทั้ง อิมางาวะ อูจิซาเนะ
บุพการี: อิมางาวะ อูจิชิกะ (บิดา) จูเค-จิ (มารดา)
ความสัมพันธ์: อิมางาวะ อูจิเทรุ (พี่ชาย) โฮโจ อูจิยาซุ (พี่เขย) ทาเกดะ ชิงเง็ง (พี่เขย) ฮายากาวะ (หลานสาวและลูกสะใภ้ )
ยศที่ได้รับการแต่งตั้ง
รับใช้:  ตระกูลอิมางาวะ
ยศ: ไดเมียว
หน่วย:  ตระกูลอิมางาวะ
บังคับบัญชา: ปราสาทซุมปุ
ผ่านศึก: Hanagura Disturbance (1536) Battle of Azukizaka (1542) Battle of Azukizaka (1548) Battle of Muraki Castle (1554) ยุทธการที่โอเกฮาซามะ (1560) †

อิมางาวะ โยชิโมโตะ  (今川 義元, 1519 – 12 มิถุนายน 1560) เป็นขุนนางชาวญี่ปุ่น ดำรงตำแหน่งไดเมียวในยุคเซ็งโงกุ มีฐานที่มั่นในแคว้นซูรูงะ อิมาวะได้ได้รับขนานนามว่า "ไดเมียวหมายเลขหนึ่งในโทไกโด" ((海道一の弓取り, (Kaidō-ichi no Yumitori) เขาเสียชีวิตในขณะเดินทางไปเกียวโตเพื่อขึ้นครองตำแหน่งโชกุน โดยการสังหารของโอดะ โนบูนางะ
ชีวิตในวัยเด็กและการสืบทอดตำแหน่ง

อิมางาวะ โยชิโมโตะ เกิดในปี ค.ศ. 1519 เป็นบุตรชายคนที่สามของ อิมางาวะ อูจิชิกะ แห่งตระกูลอิมางาวะ ซึ่งอ้างว่าเป็นเชื้อสายของจักรพรรดิเซวะ (850–880) ชื่อในวัยเด็กของเขาคือ โยซากิมารุ (芳菊丸) ครอบครัวของเขาแยกสาขามาจากตระกูลมินาโมโตะ โดยผ่านทางตระกูลอาชิกางะ
เนื่องจากโยชิโมโตะไม่ใช่บุตรชายคนโต เขาจึงไม่มีสิทธิ์สืบทอดตำแหน่งผู้นำของบิดา ในช่วงวัยเยาว์โยชิโมโตะถูกส่งไปบวชที่วัด และที่นั่นเขาได้เปลี่ยนชื่อเป็น ไปกากุ โชโฮ (梅岳承芳) หรือ เซนกากุ โชโฮ (栴岳承芳)
ข้อพิพาทการสืบทอดตำแหน่ง

ในปี ค.ศ. 1536 อิมางาวะ อูจิเทรุ พี่ชายของเขาเสียชีวิตอย่างกะทันหัน ส่งผลให้เกิด ข้อพิพาทเรื่องการสืบทอดตำแหน่ง พี่ชายต่างมารดาของโยชิโมโตะ ชื่อ เก็นโค เอตัน (玄広恵探) พยายามยึดตำแหน่งหัวหน้าตระกูล ตระกูลอิมากาวะจึงแตกออกเป็นสองฝ่าย
ฝ่ายของโยชิโมโตะอ้างว่าเขามีสิทธิ์ในตำแหน่งนี้ เนื่องจาก มารดาของเขา จูเคอิ-นิ เป็นภรรยาหลวงของ อิมางาวะ อูจิชิกะ ในขณะที่ฝ่ายของเก็นโค เอตัน โต้แย้งโดยอ้างสิทธิ์จากความอาวุโสของเก็นโค และมารดาของเก็นโคเป็นสมาชิกจากตระกูลคูชิมะ
อย่างไรก็ตาม ด้วย ความช่วยเหลือจากโฮโจ อูจิสึนะ แห่งแคว้นซางามิ และการสนับสนุนจากทาเคดะ โนบูโทระ แห่งแคว้นไค ฝ่ายของเก็นโค เอตัน ถูกกำจัดในเหตุการณ์ฮานางูระ (花倉の乱, Hanagura-no-ran) หลังจากเหตุการณ์นี้ ไปกากุ โชโฮ ได้เปลี่ยนชื่อเป็น โยชิโมโตะ (義元) และขึ้นเป็นหัวหน้าตระกูลอิมากาวะ
การรณรงค์ของตระกูลอิมางาวะ

หลังจากที่โยชิโมโตะ ได้รับตำแหน่งหัวหน้าตระกูล เขาได้แต่งงานกับน้องสาวของทาเกดะ ชิงเง็ง แห่งแคว้นไค การแต่งงานครั้งนี้ช่วยให้โยชิโมโตะสร้างพันธมิตรที่แน่นแฟ้นกับตระกูลทาเกดะ เมื่อเขาช่วยชิงเง็งจับกุมบิดาของชิงเง็ง ทาเคดะ โนบูโทระ ในปี ค.ศ. 1540
ไม่นานหลังจากนั้น ตระกูลโฮโจรุ่นหลัง ได้บุกเข้าแคว้นซูรูงะ แต่โยชิโมโตะสามารถเอาชนะกองกำลังของโฮโจได้
การขยายอำนาจของโยชิโมโตะ

ในปี ค.ศ.1542 โยชิโมโตะเริ่มรุกเข้าสู่แคว้นมิกาวะ (Mikawa) เพื่อสกัดกั้นอิทธิพลที่กำลังเติบโตของโอดะ โนบูฮิเดะ (織田信秀) ในภูมิภาคนั้น แต่เขาพ่ายแพ้ใน ยุทธการอาซูกิซากะ (1542) ต่อมาโยชิโมโตะเอาชนะโนบูฮิเดะ ในยุทธการอาซูกิซากะครั้งที่สอง และขยายดินแดนต่อเนื่องจนถึงปี ค.ศ. 1560 ในช่วงทศวรรษต่อมา โยชิโมโตะสามารถควบคุมดินแดน ซูรูงะ, โทโทมิ, และมิกาวะ ได้สำเร็จ
สร้างพันธมิตรผ่านการแต่งงาน

ปี ค.ศ.1552 บุตรชายของชิงเง็น ทาเกดะ โยชิโนบุ แต่งงานกับบุตรสาวของโยชิโมโตะ ในปี ค.ศ.1554 ตระกูลอิมางาวะและตระกูลโฮโจทำข้อตกลงสันติภาพ โดยให้ อิมางาวะ อูจิซาเนะ บุตรชายของโยชิโมโตะ แต่งงานกับท่านหญิงฮายากาวะ บุตรสาวของ โฮโจ อูจิยาซุ
การรุกเข้าสู่แคว้นมิคาวะและโอวาริ

ค.ศ.1554 ตระกูลอิมางาวะขยายอิทธิพลไปทางตะวันตกและสร้างปราสาทมูรากิ ทางตะวันออกเฉียงใต้ของแคว้นโอวาริ โดยล้อมปราสาทโองาวะ ของ มิซูโนะ โนบูโมโตะ ซึ่งเป็นลุงของโทกูงาวะ อิเอยาสุ แต่โนบุโมโตะได้เปลี่ยนไปเข้าพวกกับ โอดะ โนบุนางะ
ค.ศ.1558: โยชิโมโตะส่ง มัตสึไดระ โมโตยาสุ บุกโจมตีปราสาทเทราเบะ แต่ต้องถอยกลับเนื่องจากได้รับการเสริมกำลังจากโอดะ โนบุนางะ ต่อมา โยชิโมโตะมอบหมายงานการบริหารการเมืองของตระกูลให้กับ อูจิซาเนะ บุตรชาย เพื่อมุ่งเน้นไปที่การรุกคืบทางตะวันตกเข้าสู่แคว้นมิคาวะและโอวาริ
การเสียชีวิต

บทความหลัก : ยุทธการที่โอเกฮาซามะ
ในฤดูร้อนปี 1560 หลังจากสร้างพันธมิตรสามฝ่าย กับตระกูลทาเกดะและตระกูลโฮโจ โยชิโมโตะมุ่งหน้าไปยังเมืองหลวง พร้อมกับกองหน้า นำโดย มัตสึไดระ โมโตยาสุ (ต่อมาคือ โทกุงาวะ อิเอยาสุ) จากแคว้นมิคาวะ แม้จะมีกองกำลังแข็งแกร่งจำนวน 25,000 นาย แต่โยชิโมโตะประกาศว่าเขามีทหารถึง 40,000 นาย เพื่อสร้างความหวาดกลัวให้ฝ่ายตรงข้าม (บางแหล่งข้อมูลอ้างว่าเขามีทหาร 40,000 นายจริง)) อย่างไรก็ตาม โอดะ โนบุนางะ ไม่ได้หวาดกลัวต่อคำประกาศนี้
หลังจากยึดปราสาทหลายแห่งจากตระกูลโอดะ กองทัพของโยชิโมโตะลดความระมัดระวังลงและฉลองด้วยการร้องเพลงและดื่มสาเก แต่ในขณะนั้น โอดะ โนบุนางะ เปิดฉากโจมตีอย่างไม่คาดคิดด้วยกองทัพขนาดเล็กจำนวน 3,000 นาย ท่ามกลางฝนตกหนัก ทำให้กองทัพของโยชิโมโตะพ่ายแพ้ ซามูไรของโอดะสองนาย คือ โมริ ชินสุเกะ และ ฮัตโตริ โคเฮอิตะ ลอบสังหารโยชิโมโตะที่หมู่บ้านเด็งงาคูฮาซามะ
หลังการเสียชีวิตของโยชิโมโตะ อูจิซาเนะ ขึ้นสืบทอดตำแหน่งหัวหน้าตระกูล แต่ตระกูลอิมางาวะก็เสื่อมอำนาจลงในเวลาต่อมา อูจิซาเนะถูกเรียกตัวโดย โทกูงาวะ อิเอยาสุ และกลายเป็น โคเคะ (高家) หรือตำแหน่งขุนนางในฝ่ายบริหารของตระกูลโทกูงาวะ หลานสาวของโยชิโมโตะ คือ ท่านหญิงสึกิยามะ ซึ่งเป็นภรรยาของโทกูงาวะ อิเอยาสุ
โยชิโมโตะมีสุสานหลายแห่ง แต่ร่างของเขาถูกฝังไว้ที่วัดไดเซจิ เมืองโทโยกาวะ ซึ่งตั้งอยู่ในจังหวัดไอจิในปัจจุบัน
แหล่งข้อมูลอื่น

(ในภาษาญี่ปุ่น) "Suruga Imagawa-shi" on Harimaya.com
หลุมศพของอิมางาวะที่โอเกฮาซามะ
หนีรัก ไปพักใจ

| Home Stay หนีรัก ไปพักใจ |
| --- | --- |
ภาพประกอบ Home Stay หนีรัก ไปพักใจ
ประเภท: ละครชุด (ซีรีส์)
สร้างโดย: จีเอ็มเอ็ม 25
เขียนโดย: ประพันธ์โดย ธัญลักษณ์ จุลพงษ์ บทโทรทัศน์โดย ธัญลักษณ์ จุลพงษ์
กำกับโดย: เอกสิทธิ์ ตระกูลเกษมสุข
แสดงนำ: ธนา สุทธิกมล อริย์กันตา มหาพฤกษ์พงศ์ โทนี่ รากแก่น ลลนา ก้องธรนินทร์ เทวินทร์ สุรเชิดเกียรติ วรรณปิยะ ออมสินนพกุล พลวัฒน์ มนูประเสริฐ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 15 ตอน
การผลิต
ผู้อำนวยการผลิต: สายทิพย์ มนตรีกุล ณ อยุธยา วรฤทธิ์ ไวยเจียรนัย
ออกอากาศ
เครือข่าย: จีเอ็มเอ็ม 25 ไลน์ทีวี (ออนไลน์)
ออกอากาศ: 31 พฤษภาคม พ.ศ. 2560 – 19 กรกฎาคม พ.ศ. 2560
Home Stay หนีรักไปพักใจ เป็นรายการโทรทัศน์ประเภทละครชุด แนว โรแมนติก, คอมเมดี้ บทประพันธ์และบทโทรทัศน์โดย ธัญลักษณ์ จุลพงษ์ กำกับซีรีส์โดย เอกสิทธิ์ ตระกูลเกษมสุข ออกอากาศทุกวันพุธ-พฤหัสบดี เวลา 20.30 น. ทางช่อง GMM25 และทางแอพลิเคชันไลน์ทีวี เริ่มตอนแรกวันพุธที่ 31 พฤษภาคม 2560–19 กรกฎาคม 2560  นำแสดงโดย ธนา สุทธิกมล, อริย์กันตา มหาพฤกษ์พงศ์, โทนี่ รากแก่น, ลลนา ก้องธรนินทร์   ต่อจากเรื่อง Love Songs Love Series To Be Continued ตอน เพื่อนสนิท
เรื่องย่อ

รัน (ยิปโซ อริย์กันตา) สาวเหนือสุดติสท์ ที่ทำบ้านเป็นโฮมสเตย์ในไร่ผักออร์แกนิกให้เช่า เธอคบอยู่กับ กลอน (ท็อป เทวินทร์) ที่ไปเรียนการโรงแรมอยู่ที่กรุงเทพฯ แต่พอกลอนเรียนจบกลับไม่ยอมกลับมาหารันเสียที รันจึงชวน เสมอ (โทนี่ รากแก่น) เพื่อนสนิทที่แอบชอบรันมานาน ถึงขนาดมาเช่าบ้านของรันอยู่ รันไปหากลอนที่โรงแรมที่กลอนฝึกงานอยู่ด้วยกัน แต่พอรันกลับไปจอว่ากลอนมีแฟนใหม่แล้ว ทำให้รันเสียใจมาก จึงได้เกิดเรื่องวุ่น ๆ ขึ้นกับคุณกริต (ออย ธนา) และคุณอิง (หมอเจี๊ยบ ลลนา)
รายชื่อนักแสดง

ธนา สุทธิกมล  รับบท  กริต
อริย์กันตา มหาพฤกษ์พงศ์  รับบท  รัน
โทนี่ รากแก่น  รับบท  เสมอ
ลลนา ก้องธรนินทร์  รับบท  อิง
พลวัฒน์ มนูประเสริฐ  รับบท  พล
เทวินทร์ สุรเชิดเกียรติ  รับบท  กลอน
วรรณปิยะ ออมสินนพกุล  รับบท  พิชชี่
พลอย หอวัง  รับบท  จูน
จิรัชพิสิษฐ์ จารวิจิต  รับบท  โยจัง
ปรเมศร์ น้อยอ่ำ  รับบท  วีระ
ภัทร เอกแสงกุล  รับบท  ปอร์เช่
สรัณณัฏฐ์ ประดู่คู่ยามดี  รับบท  ขนมเค้ก
อาภัสรา เลิศประเสริฐ  รับบท  กะหล่ำ
สิทธิเดช จอมจันทร์ยอง  รับบท  ดาเล
ภูชิ ทองดี รับบท  เต่า
ชวัลรัตน์ เจนจิตรานนท์  รับบท  ปาปัง
ปราโมทย์ ปาทาน รับบท โปรดิวเซอร์
เพลงประกอบซีรีส์

เพลง รักเธอไปทุกวัน (เพลงเปิดเรื่อง) - 25 hours
เพลง ทำตัวไม่เป็น (เพลงปิดเรื่อง) - โทนี่ รากแก่น
การตอบรับ > เรตติ้ง

การตอบรับของละครเรื่องนี้ทั้งหมด 15 ตอน ตอนที่ได้ออกอากาศไป (เมื่อวันที่ 31 พฤษภาคม พ.ศ. 2560 – 19 กรกฎาคม พ.ศ. 2560 Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.23
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 31 พฤษภาคม 2560 | 0.20 |
| 2 | 1 มิถุนายน 2560 | 0.20 |
| 3 | 7 มิถุนายน 2560 | 0.20 |
| 4 | 8 มิถุนายน 2560 | 0.20 |
| 5 | 14 มิถุนายน 2560 | 0.20 |
| 6 | 15 มิถุนายน 2560 | 0.27 |
| 7 | 21 มิถุนายน 2560 | 0.32 |
| 8 | 22 มิถุนายน 2560 | 0.20 |
| 9 | 28 มิถุนายน 2560 | 0.20 |
| 10 | 29 มิถุนายน 2560 | 0.30 |
| 11 | 5 กรกฎาคม 2560 | 0.20 |
| 12 | 6 กรกฎาคม 2560 | 0.20 |
| 13 | 12 กรกฎาคม 2560 | 0.20 |
| 14 | 13 กรกฎาคม 2560 | 0.20 |
| 15 (ตอนจบ) | 19 กรกฎาคม 2560 | 0.29 |
แหล่งข้อมูลอื่น

หนีรัก ไปพักใจ ที่สยามโซน
เรื่องย่อ Home Stay หนีรักไป พักใจ : kapook.com
Home Stay หนีรักไป พักใจ  : linetv[ลิงก์เสีย]
Home Stay หนีรักไป พักใจ : gmm25.com เก็บถาวร 2017-05-31 ที่ เวย์แบ็กแมชชีน
เรื่องย่อ Home Stay หนีรักไป พักใจ : daradaily
เรื่องย่อ Home Stay หนีรักไป พักใจ : manager.co.th เก็บถาวร 2017-07-11 ที่ เวย์แบ็กแมชชีน
ปาล์มแชมเปญ

| ปาล์มแชมเปญ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Hyophorbe
สปีชีส์:: H.  lagenicaulis
ชื่อทวินาม
Hyophorbe lagenicaulis (L.H.Bailey) H.E.Moore

ปาล์มแชมเปญ เป็นปาล์มมีลักษณะเด่นที่ลำต้นป่องตรงกลาง  ลักษณะใบเป็นแบบขนนก ใบย่อยเป็นรูปตัววีคว่ำ ขอบใบมีสีน้ำตาลเล็กน้อย  ลำต้นโตประมาณ 30 - 40 ซ.ม. รอยกาบที่ลำต้นสั้น ในรอบปีใบใหม่ที่ออกมาแทนใบเก่าที่หลุดร่วงประมาณ 4-6 ใบเท่านั้น  การเจริญเติบโตช้ามาก ลักษณะผล ออกเป็นทะลาย ทะลายยาวประมาณ 30 ซ.ม. ขนาดผลรูปลูกรักบี้ โตประมาณ 1 - 1.5 ซ.ม. ใน 1 ผล มี 1 เมล็ด งอกได้ต้นเดียว สีของผลเมื่ออ่อนสีเขียวอ่อน เมื่อแก่สีจะเขียวเข้ม เมื่อสุกผิวจะนิ่ม กลิ่นหอมเหมือนกล้วยหอม เปลือกข้างในเป็นสีดำและแข็งคล้ายกะลามะพร้าว เมล็ดที่นำไปขยายพันธุ์จะงอกช้ามาก 3-8 เดือน
คุณค่าทางเศรษฐกิจของปาล์มแชมเปญ นิยมนำมาเป็นไม้ประดับและจัดสวน บอนไปปลูกง่าย เลี้ยงง่าย  ศัตรูพืชที่สำคัญสำหรับปาล์มแชมเปญคือด้วง และมดคันไฟ ที่จะเข้ากัดกินเยื่อเจริญที่ยอดอ่อน ส่วนแมลงอื่นที่กินใบภายนอก ไม่ทำให้ต้นตาย แต่ก็ทำให้ไม่งาม
ปาล์มแชมเปญ
แหล่งข้อมูลอื่น

ชนันท์ (นามแฝง) การเพาะขยายพันธุ์ปาล์มแชมเปญ เก็บถาวร 2007-11-23 ที่ เวย์แบ็กแมชชีน
กะพ้อ

| กะพ้อ |
| --- | --- |

กะพ้อ

การจำแนกชั้นทางวิทยาศาสตร์
อาณาจักร:: พืช (Plantae)
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Licuala
สปีชีส์:: L.  paludosa
ชื่อทวินาม
Licuala paludosa 

บทความนี้เกี่ยวกับพืช สำหรับเขตการปกครองในไทย ดูที่ อำเภอกะพ้อ
กะพ้อ (ชื่อวิทยาศาสตร์ : Licuala paludosa Griff.) เป็นปาล์มลำต้นเตี้ย สูง 1-3 ม. ลำต้นแตกหน่อเป็นกอ ใบมีลักษณะคล้ายฝ่ามือ เรียงเวียนสลับ รูปกลม ก้านใบรูปสามเหลี่ยม มีหนามแหลมสีดำ ใบประกอบด้วยกลุ่มใบย่อย 6-9 กลุ่ม แต่ละกลุ่มมีใบย่อย 3-4 ใบ ใบย่อยรูปแถบ ปลายเบี้ยว และเว้าเป็นหางปลา โคนสอบ ออกเป็นกลุ่มชิดกันที่ปลายก้านใบ โคนก้านใบมีเส้นใยประสานกันหุ้มหนาแน่น กาบใบเล็กเป็นหลอดสีเขียว ช่อดอกแบบช่อแยกแขนงสั้น แยกแขนงเป็นช่อเชิงลด 5-7 ช่อ ห้อยลง ดอกไม่มีก้าน กลีบเลี้ยงติดกันเป็นรูปถ้วย เมื่อดอกเจริญขึ้นกลีบเลี้ยงจะฉีกออกทางด้านข้าง กลีบดอกรูปคนโท โคนติดกัน ปลายแยกเป็น 3 แฉก เกสรเพศผู้ 6 อัน ติดกันเป็นวงรอบกลีบดอก เกสรเพศเมียเล็ก รังไข่ตอนบนตัดแบน ผลกลม แก่จัดสีส้ม เนื้อบาง เมล็ดกลม
การใช้ประโยชน์

ยอดอ่อนต้มจิ้มน้ำพริก ใบที่เป็นยอดอ่อนใช้ห่อข้าวเหนียวต้มจนสุกเป็น "ต้ม" ใช้เป็นขนมเดือนสิบ ก้านใบ เอาหนามออกผ่าเป็นตอกใช้มัดข้าวกล้าทนทานดีนัก ปัจจุบันนิยมนำมาจัดเป็นไม้ประดับให้สวยงามด้วย
ศาลไทย

ศาลไทย
อำนาจตุลาการตามบทบัญญัติของรัฐธรรมนูญแห่งราชอาณาจักรไทย อำนาจตุลาการนั้นเป็นสาขาหนึ่งของอำนาจอธิปไตยซึ่งเป็นของปวงชนชาวไทย พระมหากษัตริย์ไทยในฐานะประมุขแห่งรัฐทรงใช้อำนาจตุลาการผ่านทางศาล และศาลปฏิบัติการในพระปรมาภิไธย (พระมหากษัตริย์ไทย)
ตามรัฐธรรมนูญแห่งราชอาณาจักรไทย พุทธศักราช 2560 ซึ่งใช้ในปัจจุบัน มาตรา 188 ถึงมาตรา 214 ศาลไทยมีสี่ประเภทดังต่อไปนี้
ศาลยุติธรรม
ศาลปกครอง
ศาลทหาร
ศาลรัฐธรรมนูญ
ประเทศไทยใช้กฎหมายระบบซีวิลลอว์ (Civil law) ดังนั้น คำตัดสิน คำพิพากษา และคำตัดสินของศาลไทย จึงไม่ได้เป็นทั้งกฎหมายไทยและบ่อเกิดของกฎหมายไทย หากเป็นแต่การปรับใช้กฎหมายเท่านั้น
แหล่งข้อมูลอื่น

โดย กรมพระยาดำรงราชานุภาพ
| ด ค กระบบศาลในประเทศไทย |
| --- | --- |
ศาลยุติธรรม:  ศาลชั้นต้น ศาลแพ่ง  ศาลอาญา  ศาลจังหวัด  ศาลแขวง  ศาลเยาวชนและครอบครัว  ศาลแรงงาน  ศาลภาษีอากร  ศาลทรัพย์สินทางปัญญาและการค้าระหว่างประเทศ  ศาลล้มละลาย  ศาลอาญาคดีทุจริตและประพฤติมิชอบ  ศาลอุทธรณ์  ศาลฎีกา แผนกคดีอาญาของผู้ดำรงตำแหน่งทางการเมือง 
ศาลปกครอง:  ศาลปกครองชั้นต้น  ศาลปกครองสูงสุด 
ศาลรัฐธรรมนูญ:  คณะตุลาการรัฐธรรมนูญ 
ศาลทหาร:  ศาลทหารในเวลาปกติ  ศาลทหารในเวลาไม่ปกติ  ศาลอาญาศึก
ภาษาแต้จิ๋ว

| ภาษาแต้จิ๋ว |
| --- | --- |
เตี่ยจิวอ่วย, เฉาโจวฮว่า
潮州話 / 潮汕話 / 潮語
ประเทศที่มีการพูด: จีน
ภูมิภาค: มณฑลกวางตุ้งตะวันออก (ภูมิภาคแต้จิ๋ว), ประเทศไทย, ประเทศเวียดนาม(เฉพาะตอนใต้), ประเทศกัมพูชา, ประเทศอินโดนีเซีย (จังหวัดจัมบี และจังหวัดกาลีมันตันตะวันตก), ประเทศสิงคโปร์
ชาติพันธุ์: ชาวจีนแต้จิ๋ว
จำนวนผู้พูด: ประมาณ 14 ล้านคนในมณฑลกวางตุ้ง (2004) โพ้นทะเลมากกว่า 5 ล้านคน[ต้องการอ้างอิง]  (ไม่พบวันที่)
ตระกูลภาษา: จีน-ทิเบต  จีนจีนหมิ่นหมิ่นชายฝั่งภาษาหมิ่นใต้ภาษาแต้จิ๋ว
รูปแบบก่อนหน้า: ภาษาจีน-ทิเบตดั้งเดิม ภาษาจีนเก่าภาษาหมิ่นดั้งเดิมภาษาแต้จิ๋ว 
ภาษาถิ่น: ภาษาถิ่นแต้จิ๋ว ภาษาถิ่นซัวเถา ภาษาถิ่นกิ๊กเอี๊ย ภาษาถิ่นเตี่ยเอี๊ย ภาษาถิ่นโผวเล้ง ภาษาถิ่นหุ่ยไล้ แต้จิ๋วกรุงเทพ             
ระบบการเขียน: อักษรจีน เตี่ยจิวแปะอ่วยหยี่ เพ็งอิม
รหัสภาษา
ISO 639-3: (มีการเสนอ tws)
Linguasphere: 79-AAA-ji
  ภาษาแต้จิ๋ว (Teo-Swa) ในกลุ่มภาษาหมิ่นใต้
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาแต้จิ๋ว (潮州話, เตี่ยจิวอ่วย) เป็นหนึ่งในตระกูลภาษาจีน หมิ่น-หนาน จัดเป็นหนึ่งในตระกูลภาษาของฮกเกี้ยน และ เป็นหนึ่งในภาษาที่พูดกันในภูมิภาคของจีน คำว่าแต้จิ๋วในภาษาอังกฤษจะใช้คำว่า Teochew (Diojiu, Teochiu, Tiuchiu, Teochew เขียนสะกดได้หลายแบบ) หรือ Chaozhou (เฉาโจว อ่านตามภาษาจีนกลาง)
ภาษาแต้จิ๋วรักษาการออกเสียงและคำศัพท์ภาษาจีนเก่าหลายคำที่สูญหายไปจากวิธภาษาจีนสมัยใหม่บางภาษา ทำให้ภาษานี้ได้รับการอธิบายเป็นหนึ่งในภาษากลุ่มจีนที่ยังคงเดิมมากที่สุด